Mi i yeffeɣ Fares Karama seg uxxam uẓiɣ-d ɣer umeddakel-iw akken ad d-yini kra n yisallen fell-as dɣa yenna-d: Nekk siwa wagi i ssneɣ di Beyrut d amesbaɣur, netta gar kra n yirgazen i d-yettasen ɣer umaḍal-agi, ad ffɣen seg-s uqbel ad xedmen ayen n diri i welbaεd, maca irgazen am wagi zgan ḥeznen, ttwaḥeqqren... Fares Karama yesεa kan yiwet n teqcict, tezdeɣ yid-s deg yiwen n uxxam d ameqqran yuzga-d deg temdint, tefka-d anzi ɣer baba-s deg ttbiεa, tezyen aṭas macci d kra ula d nettat ad tili teḥzen; acku tabaɣurt i yesԑa baba-s ad teğğitt ad tbedd ɣef tama n yiwen n lɣar i yessewḥacen.